《幽愤 其二》
清代·袁昶

月晕知将风，碍润知雨至。及彼未雨时，绸缪桑土悴。

倾桡易新栋，败甓圬早治。何以危堂下，鱼龙陈百戏。

在位姑谋乐，栖苕无远志。不知火将燃，不预庀戎器。

一朝青犊群，盗弄禁壖地。鬼兵请助我，藉歼翎候使。

岂有垂天翼，资彼群蝗翅。岂有神武朝，惜力五斗米。

名言失正顺，敌衅挑携贰。瓜剖而豆分，危亡运自致。

作者简介：（1846—1900）浙江桐庐人，字重黎，一字爽秋。光绪二年进士，授户部主事。讲实学，不主故常。官至太常寺卿。以反对用义和团排外，被杀。后追复原职，谥忠节。有《浙西村丛刻》、《袁昶日记》。